AdrianaGastone

Adriana Gaia Gastone e Martínez de Irujo, 1st Baronetess of her name, The Right Honourable Lady Adriana, avvocatessa e collezionista di antiquariato.

## Suhteet

### Sisarukset

Natalie Gastone [1984-]Alarico Gastone [1985-]

Cosimo Gastone [1988-]

### Lapset

Ei tiedossa

**Baronetess Adriana Gastone** on roolipelihahmo Suomen Habbo hotellissa. Hän teki ensiesiintymisensä 8. heinäkuuta 2014.

## Biografia

Adriana on Cornelion ja Carmenin nuorin tytär ja leski. Hänellä on myös oma asianajotoimisto, jossa hän toimii perustajaosakkaana.

#### Puheilla rikkauksiin

Opiskeluaikana karismaattinen Adriana oli suosittu muiden opiskelijoiden keskuudessa, mistä kehittyi aluksi ilkeämielisiä puheita siitä, että hän yrittäisi vain keplotella itsensä ystäviensä suosioon ja hyötyä näin heistä myöhemmin.

Erään kerran juhliessaan aamunkoittoon asti Lontoossa Adriana tapasi yön pimeydessä englantilaistaustaisen miehen, jonka kanssa hän vietti aikaa useamman viikon. Adriana ei kuitenkaan vuosiin tavannut miestä uudelleen, vaan keskittyi päättäväisesti loppusuoralla olleisiin opintoihin ja tulevaan uraansa.

Suuressa lontoolaisessa asianajotoimistossa työnsä pian harjoittelijana aloittanut Adriana sai opiskeluaikaisten ystävien ja perheensä avulla isoja toimeksiantoja henkilöiltä, jotka lukeutuivat kuuluisuuksista aina brittieliittiin asti. Tämän myötä hän eteni urallaan vauhdilla ja päätyi yksikkönsä johtavaksi asianajajaksi. Poikkeuksellisesta eettisestä toiminnastaan ja työstään asianajajaliiton nuorimpana varapuheenjohtajana hänet palkittiin myös erityisellä kunniakirjalla.

#### Suhde Christineen

Adriana oli organisoimassa yhtä Englannin historian kalleinta avioeroa, kun pääomasijoittajana tunnettu lady Christine Weir erosi toisesta aviomiehestään sir David Grantista. Ilman Adrianan juridista tietämystä ja nopeita hoksottimia, virallisten tietojen mukaan avioero olisi maksanut tämän asiakkaalle useita miljoonia.

Avioerokäsittelyn ajan Christinen tukena ollut Adriana ystävystyi vauraan perijän kanssa, ja ystävyydeksi muodostunut suhde nousi uusiin ulottuvuuksiin, kun Adrianan taidoista vakuuttunut Christine palkkasi tämän likvidoimaan omistamansa hotelli Belgravian. Hotellin myymisen jälkeen siirtyi Adriana verotuksellisista syistä hoitamaan nimellisesti Christinen muitakin liiketoimia, kuten tämän omistuksessa ollutta Stockeldin kartanoa.

Vuosien kuluessa Christine siirsi vastuun liiketoimistaan kokonaan Adrianalle hänen jäädessään pois asianajotoimiston palveluksesta kokonaan. Lontoossa vaikuttaneen, Christinen omistuksessa olleen korkeatasoisen hotelli Savoyn hallitus oli myös laittanut merkille kyvykkään nuoren naisen ja valitsi tämän hotellin uudeksi toimitusjohtajaksi. Pesti ei kestänyt kuitenkaan kovin kauan, kun Adriana jätti tehtävän poistuessaan kaikkien yllätykseksi maasta.

#### La dolce vita

Adrianan perheelle ja läheisille kävi ilmi, että Adriana oli löytänyt Lontoon aamuyössä tapaamansa elämänsä miehen Christinen avioerokäsittelyn aikana ja valinnut uransa sijaan tämän. Alusta asti David oli siis tehnyt Adrianaan jäämättömän vaikutuksen.

Pari kiersi vuoden ajan maailman ympäri tutustuessaan samalla toisiinsa, sillä Adriana halusi näyttää Davidille kaiken, mitä maailmalla oli tarjota, ja David puolestaan halusi kokea maailman yhdessä uuden rakkaansa kanssa. Romanttinen saippuakupla kuitenkin puhkesi, kun tuli aika esitellä uusi kumppani Adrianan italialaiselle perheelle. Kaikki Adrianan sukulaiset eivät nimittäin suinkaan olleet iloisia immigrantin ja alkujaan englantilaistaustaisesta Davidista.

Erityisen ilkeämielisiä kommentteja Adriana sai kuulla äidiltään, Carmenilta, joka uskoi parin hätiköivän, ja tämä arvosteli näiden uutta rakkautta kovin sanoin sekä julisti Davidin onnenonkijaksi muun perheen keskuudessa. Adriana ei kuitenkaan ottanut moitteita kuuleviin korviinsa ja pysyi Davidin luona perheensä raskaaksi kasvaneesta painolastista huolimatta. Pari karkasi naimisiin vuonna 2016 ja heidät vihittiin siviilitoimituksessa jouluisessa Lontoossa, jonne he myös lopulta asettuivat asumaan.

#### Weir Holdings Ltd.

Lontoossa Adriana sai kuulla Christineltä tämän yritysten olevan suurissa veloissa veroepäselvyyksien vuoksi. Ylisuuret menot ja pienentyneet tulot pakottivat Christinen karsimaan yritysten kuluja ja tämän henkilökohtaista omaisuutta. Hotelli Savoyn hallituksen pöytäkirjoista käy ilmi Adrianan tekemien laskelmien mukaan, ettei sekään olisi auttanut yrityksiä nousemaan velkasuosta. Niinpä hän teki Christinelle ehdotuksen, joka mahdollisti tämän ottaa ylisuuren lainan Gastonen omistuksessa olevalta tuonti- ja vientiyritykseltä.

Adriana esitti perheyhtiön hallitukselle, että yritys myöntäisi lainan Christinelle vastineeksi tämän omistamista osakkeista Weirin holdingyhtiössä. Ostaessaan Christinen yhtiön velat itselleen Gastonen perheyrityksestä tulisi tämän suurin velkoja ja näin se saisi itselleen konkurssikypsän yhtiön merkittävän kiinteistövarallisuuden käytännössä ilmaiseksi.

Gastonen tuonti- ja vientiyrityksen pörssitiedotteen mukaan suunnitelma laitettiin käytäntöön yrityksen hallituksen yksimielisellä päätöksellä. Näihin aikoihin yrityksen toimitusjohtajana toiminut Carmen hyväksyi myös Davidin osaksi perhettään ja pyysi tuoreen avioparin muuttamaan luokseen Italiaan. Aviopari suostui tähän, ja Adriana perusti oman lakitoimistonsa Firenzeen.

#### Davidin kuolema ja oikeudenkäynti

Petetty ja syvästi mustasukkainen Christine yllätti parin ase kädessään erään firenzeläisen kattohuoneiston terassilla vannoakseen kostoa Adrianalle menetetystä aviomiehestä. Laukaisu osui kuitenkin luodin eteen heittäytyneeseen Davidiin, joka menehtyi matkalla sairaalaan.

Oikeudenkäynnissä syyttäjä sekä Adriana vaativat Christinelle elinkautista, mutta oikeuden asiakirjojen mukaan tämä todettiin syyntakeettomaksi mielentilansa vuoksi ja tuomittiin vankimielisairaalaan seuraavaksi kymmeneksi vuodeksi. Adriana valitti päätöksestä korkeimpaan oikeuteen, joka kuitenkin hylkäsi valituksen.